రమేష్ లట్కే

రమేష్ లట్కే మహారాష్ట్రకు చెందిన రాజకీయ నాయకుడు. ఆయన అంధేరీ ఈస్ట్‌ నియోజకవర్గం నుంచి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
రమేష్ లట్కే శివసేన పార్టీ ద్వారా రాజకీయాల్లోకి వచ్చి 1997 నుండి 2012 వరకు బృహన్​ ముంబై మునిసిపల్​ కార్పొరేషన్​కు(బీఎంసీ)కు మూడుసార్లు కార్పొరేటర్‌గా పని చేశాడు. ఆయన ఆ తరువాత 2014లో జరిగిన అసెంబ్లీ ఎన్నికల్లో  అంధేరీ ఈస్ట్‌ నియోజకవర్గం నుంచి శివసేన అభ్యర్థిగా పోటీ చేసి కాంగ్రెస్​ అభ్యర్థి సురేశ్​ షెట్టిపై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. రమేష్ లట్కే 2019లో అంధేరీ ఈస్ట్‌ నియోజకవర్గం నుంచి పోటీ చేసి స్వతంత్ర అభ్యర్థి ఎం. పటేల్​పై వరుసగా రెండోసారి ఎమ్మెల్యేగా ఎన్నికయ్యాడు.

మరణం
రమేష్‌ లట్కే కుటుంబంతో కలిసి దుబాయ్‌కు విహారయాత్రకు వెళ్లిన ఆయన 2022 మే 11న  గుండెపోటుతో దుబాయ్‌లో మరణించాడు.
మూలాలు

వర్గం:2022 మరణాలు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర శాసన సభ్యులు
వర్గం:మహారాష్ట్ర వ్యక్తులు
వర్గం:1970 జననాలు